**Τροποποιήσεις σε διαδικασίες που αφορούν τα διαμερίσματα που διαχειρίζεται το Πανεπιστήμιο («φοιτητικές εστίες»)**

Στο πλαίσιο των Κανόνων που ρυθμίζουν τα κριτήρια και τη διαδικασία επιλογής ενοίκων σε διαμερίσματα που διαχειρίζεται το Πανεπιστήμιο και μετά από συζήτηση και έγκριση στη Συγκλητική Επιτροπής Ευημερίας Φοιτητών και Διαχείρισης Εστιών (12η Συνεδρία, 22/10/2019) έχουν καθοριστεί τα ακόλουθα με εφαρμογή από το ακαδημαϊκό έτος 2020-21.

1. **Ποσόστωση στην κατανομή δωματίων/επιδομάτων**

Οι διαθέσιμες κλίνες που δίνονται σε φοιτητές με κοινωνικοοικονομικά κριτήρια καθώς και τα επιδόματα στέγασης διαχωρίζονται με ποσοστώσεις κατανομής ως εξής:

* 35% για νεοεισερχόμενους φοιτητές πτυχίου από Κύπρο
* 60% για φοιτητές παλαιότερων ετών (2ου- 6ου έτους) από Κύπρο
* 5% για φοιτητές παλαιότερων ετών (2ου – 6ου έτους) από Ελλάδα\*. Η διαδικασία μοριοδότησης κοινωνικοικονομικής κατάστασης για Ελλαδίτες θα γίνεται χωριστά από τους Κύπριους.

Στο 5% δεν περιλαμβάνονται οι 20 κλίνες που διατίθενται σε νεοεισερχόμενους Ελλαδίτες φοιτητές.

1. **Περίοδος και διαδικασία υποβολής αιτήσεων**

Οι αιτήσεις υποβάλλονται σε δύο (2) περιόδους:

* Οι υφιστάμενοι (παλαιοί) φοιτητές, περιλαμβανομένων των στρατιωτών που κράτησαν θέση, εντός του Μαΐου που προηγείται της έναρξης του ακαδημαϊκού έτους
* Οι νεοεισερχόμενοι (εισακτέοι με αρχική κατανομή Παγκυπρίων και εισακτέοι με διαδικασίες κενών θέσεων και ειδικών κατηγοριών) μία φορά στα τέλη Ιουλίου.

Ακριβείς προθεσμίας ανακοινώνονται κάθε χρόνο από την ΥΣΦΜ.

Αναφορικά με τη διαδικασία και τα δικαιολογητικά:

* Τα δικαιολογητικά υποβάλλονται δια χειρός για έλεγχο στο Γραφείο Στέγασης (από το φοιτητή ή εξουσιοδοτημένο εκπρόσωπο) εντός της καθορισμένης προθεσμίας.
* Μετά τον έλεγχο, η αίτηση υποβάλλεται επί τόπου ηλεκτρονικά, μαζί με τα δικαιολογητικά («ανεβαίνουν» στο σύστημα ως ένα αρχείο αφού ψηφιοποιηθούν).
* Δεν μπορούν να υποβληθούν ηλεκτρονικά αιτήσεις με ελλιπή ή λανθασμένα δικαιολογητικά.
* Το Γραφείο Στέγασης δεν παραλαμβάνει οποιαδήποτε αντίγραφα δικαιολογητικών.
* Μετά τη λήξη της καθορισμένης προθεσμίας, καμία αίτηση δεν γίνεται δεκτή ούτε πρόσθετα δικαιολογητικά μπορούν να υποβληθούν (εκτός αν τα ζητήσει για δικούς τους σκοπούς το Γραφείο Στέγασης).

Οι κλίνες και τα επιδόματα κατανέμονται χρονικά ως εξής:

* Για φοιτητές παλαιότερων ετών, μέχρι τις 30 Ιουνίου
* Για νεοεισερχόμενους φοιτητές, μέχρι 10 Αυγούστου.

1. **Πληρωμές**

Μετά την κατανομή δωματίων, οι παλαιότεροι φοιτητές πληρώνουν το ποσό της εγγύησης και το ενοίκιο 2 μηνών μέχρι 15 Ιουλίου, ενώ οι νεοεισερχόμενοι πληρώνουν μέχρι την περίοδο που θα παραλάβουν το διαμέρισμά τους.

1. **Παράδοση δωματίων**

* Για Κύπριους φοιτητές-ενοίκους η παράδοση γίνεται εντός περιόδου 3 ημερών, στα τέλη Αυγούστου-αρχές Σεπτεμβρίου.
* Για ξένους φοιτητές-ενοίκους\* η παράδοση γίνεται εντός περιόδου 10 ημερών, στα τέλη Αυγούστου-αρχές Σεπτεμβρίου.

Οι ακριβείς ημερομηνίες καθορίζονται κάθε χρόνο από το Γραφείο Στέγασης.

\*Ξένοι φοιτητές που διευθέτησαν να φτάσουν στην Κύπρο πριν την περίοδο παράδοσης του διαμερίσματος τους και επιθυμούν να φιλοξενηθούν προσωρινά σε δωμάτων των εστιών, θα πρέπει να το ζητήσουν 30 μέρες πριν την προβλεπόμενη άφιξη. Θα εξυπηρετηθούν αναλόγως διαθεσιμότητα και θα τιμολογηθούν σύμφωνα με την πολιτική θερινής διαμονής.